Actualitzada 01/02/2017 a les 18:55\nEl Ministeri de Sanitat ha aprovat el finançament del nou tractament\nUn nou tractament administrat prèviament a la cirurgia en dones amb càncer de mama HER2+ aconsegueix la curació en més del 50 per cent dels casos, el que suposa un nou avenç perquè s'entre al quiròfan amb una malaltia ja residual, tant a la mama com a l’axil·la.\nEl Ministeri de Sanitat ha aprovat el finançament del nou tractament amb Pertuzumab i el seu ús en el Sistema Nacional de Salut per a les pacients amb l’esmentat grup de càncer, que representa al voltant del 20% dels casos.\nCada any es diagnostiquen a Espanya 27.747 dones amb càncer de mama (una de cada cinc pacients patirà el HER2+) i en el 90 % dels casos es detecta en fases inicials, quan el tumor està a la mama o als ganglis limfàtics.\nUna fase precoç en què es millorarà el pronòstic amb el Pertuzumab, com a teràpia prèvia a la cirurgia, seguida de cirurgia i després de l’operació.\n"Gran notícia", "excepcional" i "reconfortant" són els adjectius amb els que han qualificat al nou fàrmac el president del Grup Espanyol d’Investigació en Càncer de Mama (Geicam) i cap d’Oncologia de l'Hospital Gregorio Marañón, Miguel Martín; la presidenta del grup Solti i oncòloga de l’Hospital 12 de octubre, Eva Ciruelos; i la directora mèdica de Roche, Annarita Gabriele.\nA partir d’ara, segons aquests experts, el nou fàrmac podrà utilitzar-se no només en pacients metastàtiques com a primera opció (es va aprovar el 2014 per a aquesta indicació), sinó també en dones diagnosticades en estadis inicials, millorant així el pronòstic d’aquest subtipus de tumor i afavorint que es facin cirurgies més conservadores.\nEl tractament amb Pertuzumab previ a la cirurgia sol durar entre tres i sis cicles, és a dir, de dos a cinc mesos, ha explicat Ciruelos.\nHa lamentat que "encara es continuïn realitzant intervencions molt agressives basades en la mida inicial del tumor i no en la mida final que s’aconsegueix després del tractament previ a la cirurgia".\nAplicar un tractament previ a la cirurgia té, a més, avantatges quant a l’aspecte emocional de la dona, i permet a l’oncòleg saber abans si un tractament està funcionant o no.\n"Dóna una segona oportunitat a la dona", ha assenyalat Martín.\nPer aconseguir tot això aquests especialistes han recomanat posar-se sempre en mans d’un hospital amb un "equip multidisciplinari" en el tractament del càncer.\nDe fet, Martín ha aconsellat "anar-se’n a un altre hospital" si al que s’acudeix primerament no compta amb aquest tipus d’equips d’equips.\nEn el programa clínic amb Pertuzumab han participat 130 pacients de 16 centres de vuit comunitats autònomes, i la seua aprovació suposa la primera vegada que les autoritats sanitàries donen el vistiplau a un fàrmac per a càncer de mama a partir de dades d’una "resposta patològica completa", quan no hi ha presència de la malaltia invasiva en mama i a ganglis axil·lars.\n"Abans els càncers de mama HER2+ eren el coco i ara són dels de millor pronòstic", han conclòs Ciruelos i Martín.


GarrotxaDomus celebra la Setmana Europea de l’Energia – elgarrotxi.cat\nGarrotxaDomus celebra la Setmana Europea de l’Energia\nDel 25 al 30 d’octubre s’han previst diverses activitats com un taller a les escoles dels municipis adherits al programa.\nEl programa culminarà el pròxim dissabte 30 d’octubre amb la instal·lació d’un punt informatiu a Olot que acollirà diverses accions.\nEl programa de promoció i de suport a la rehabilitació energètica dels edificis, el GarrotxaDomus, se suma a la celebració de la Setmana Europea de l’Energia Sostenible que es durà a terme del 25 al 29 d’octubre. Amb la voluntat de commemorar aquesta efemèride, s’han organitzant diferents activitats amb l’objectiu de promoure les mesures d’eficiència energètica a les llars i els seus beneficis pel benestar, la salut i l’estalvi de les famílies a més de sumar esforços per la lluita contra el canvi climàtic. Les accions es duran a terme al llarg de la setmana i culminaran el dissabte 30 d’octubre amb la instal·lació d’un punt informatiu i tallers al centre d’Olot.\nCoincidint amb la Setmana Europea de l’Energia Sostenible, GarrotxaDomus tornarà a ser present al carrer amb un punt informatiu el dissabte 30 d’octubre, de 9 a 14 h, al Firal Petit d’Olot. Tothom que ho desitgi podrà informar-se sobre el programa i els serveis gratuïts que s’ofereix en matèria de suport i d’acompanyament per la rehabilitació així com la incorporació de mesures d’estalvi i d’eficiència energètica dels habitatges. A part, també s’ha previst mostrar de forma pràctica les possibles solucions energètiques per a la reforma de les llars i els tècnics membres del projecte resoldran dubtes sobre subvencions, ajudes i bonificacions actuals. Paral·lelament, es duran a terme tres tallers eficiència energètica i energies renovables a càrrec d’Innova Didactic i Robolot:\nLlum solar a la nostra llar: A través d’una maqueta i d’una placa solar es descobrirà què és, com es pot muntar i com funciona el sistema d’energia fotovoltaica. (Taller dirigit a adolescents i adults)\nMuntem una placa solar: Com es transforma la llum del sol en energia per la llar? Muntatge pas a pas d’una placa solar. (Taller dirigit a adolescents i adults)\nControla l’energia de casa teva: Descobreix com pots controlar el consum energètic de casa teva i fer més eficient el teu habitatge amb uns simples passos. (Taller dirigit a adults)\nMillores en diversos punts de la Vall d’en Bas


Portada: Notícies: Balanç de les revetles de Sant Salvador (Policia Local)...\n09/08/2016 En el marc de les festes de Sant Salvador, la Policia Local d'Artà ha ampliat el seu dispositiu de vigilància de compliment de les normes bàsiques de civisme. La campanya ha ha tengut com a resultat l'augment de denúncies per orinar a la via pública i altres actuacions.\nSi en la primera revetla es varen interposar 14 denúncies per fer les necessitats a la via pública, en la segona, la 'verbena monumental', varen ser 32. En aquesta ocasió, es va augmentar el nombre de WC portàtils i la vigilància es va ampliar cap a més carrers, com el carrer de Llebeig, el de Mestral o el de Santa Catalina. A més a més, la policia va intervenir en el robatori d'un telèfon mòbil d'alta gamma. Es va trobar la persona que havia comès la infracció i es va seguir el procediment indicat per a aquest tipus de successos. Per altra banda, cal recordar que una setmana abans ja s'havia actuat confiscant una jugueta considerada perillosa que es venia en una de les paradetes. Es tracta d'una pistola làser que provocava enrampades.\nFinalment, ja es tenen els resultats de la campanya de control de vehicles que es va dur a terme durant la setmana de l'11 al 17 de juliol. En total, es varen revisar 70 vehicles, dels quals 67 eren cotxes, dues motos i un vehicle de mercaderies. Tan sols es va haver d'interposar una denúncia.


Pot ser que… els equips amb població atesa més jove tinguin pitjor resolució dels indicadors d’activitats preventives? | SI9SAP\n← Canvi de codis diagnòstics a CIM10MC\nProducció científica destacada amb dades de SIDIAP →\nPublicat el 24 Juliol, 2019 per si9sap\nCom us hem comentat altres vegades, cada vegada disposem de més indicadors, informacions i elements d’anàlisi de la realitat de la pràctica clínica que duem a terme els professionals assistencials. Un dels nostres objectius principals és el de proporcionar eines d’ajuda a la pràctica clínica que puguin ser útils.\nA mesura que anem integrant més informació i coneixement, també tenim més elements d’anàlisi que ens permeten oferir respostes més concretes a preguntes més elaborades i detallades. Potser us sonarà aquesta imatge, que ja hem fet servir altres vegades:\nSeguint la línia que es veu en aquesta imatge, hi ha vegades que diversos elements d’anàlisis ens desperten nous dubtes i preguntes. En aquest cas, ja fa temps que ens va sorgir la pregunta que dóna el títol a aquesta entrada.\nHem dut a terme un estudi observacional transversal en l’àmbit de l’atenció primària de l’Institut Català de la Salut (ICS), amb una població de 287 EAP i 3.356.885 pacients atesos assignats entre 15 i 80 anys, al mes de desembre de 2018. Les variable resposta que hem estudiat és el percentatge de resolució dels indicadors d’activitats preventives de l’EQA (Estàndard de Qualitat Assistencial). I la variable explicativa principal és l’edat mitjana de la població atesa assignada dels EAP.\nEls indicadors d’activitats preventives que hem estudiat són:\nEQA0301 – Cribratge del consum d’alcohol.\nEQA0302 – Reducció del consum d’alcohol en bevedors de risc.\nEQA0303 – Reducció de pes en obesitat i sobrepès.\nEQA0304 – Abstinents en població de risc.\nEQA0305 – Cessacions de tabac.\nEQA0306 – Millora de l’activitat física en sedentaris amb FRCV.\nSi voleu saber-ne la resposta, us animem a llegir l’informe que hem publicat. Podreu trobar els anàlisis que anem publicant a través del nostre aplicatiu UMI, sota la nova pestanya AnàlisisAP.\nEl document se us obrirà en un format obert web, en el que podeu consultar la informació en diverses pestanyes en que trobareu la resposta, la metodologia i informacions addicionals, detallada amb resultats numèrics i els càlculs estadístics que s’han dut a terme. Si voleu fer-ne servir la informació, podeu fer servir el format “Pot ser que… L’edat de la població influeixi en la resolució dels indicadors d’activitats preventives?; (Juny de 2019); Sistemes d’Informació i Serveis d’Atenció Primària, Direcció de Gestió, Institut Català de la Salut” .\nEsperem que us resultin d’interès i utilitat. Teniu els comentaris a la vostra disposició per fer-nos saber de millores o propostes.\n2 respostes a Pot ser que… els equips amb població atesa més jove tinguin pitjor resolució dels indicadors d’activitats preventives?\n31 Juliol, 2019 a les 10:09 am\nVeig que no heu introduït cap variable de l’EQA d’activitats preventives d’odontologia? Alguna raó per no fer-ho?


Mostrant articles per etiqueta: Sant Ramon\nDimecres, 02 Setembre 2009 02:00\nSant Ramon celebra la festa major amb els tradicionals Tres Tombs\nMilers de persones van acostar-se el passat dilluns 31 d’agost a Sant Ramon per celebrar la festa més important d’aquest municipi. A dos quarts d’onze del matí un centenar de tractors, carrosses i cavalleries procedents de tota la Segarra van començar a fer els tradicionals Tres Tombs al voltant del convent.\nMilloren la carretera N-141f entre Sant Ramon i el límit provincial\nEl diputat de Serveis Tècnics, Josep Cosconera ha visitat aquest dimecres les obres de millora del ferm a la N-141f entre el terme municipal de Sant Ramon (la Segarra) i el límit provincial. Cosconera ha estat acompanyat dels alcaldes de Sant Ramon. Aleix Buchaca; i Estaràs, Joan Botet, així com del president del Consell Comarcal de la Segarra, Xavier Casoliva.\nEl Consell Comarcal extèn el Punt Òmnia a Sant Ramon i Tarroja\nEl Consell Comarcal de la Segarra continúa amb la seva iniciativa d’extendre els diferents serveis que presta a tots els municipis de la comarca, sobretot als més petits, que moltes vegades tenen dificultats per accedir-hi, donada la manca de transport o de recursos propis dels ajuntaments. És en aquest sentit que l’ens comarcal ha estés els serveis que presta el Punt Òmnia, situat a Cervera, a dos municipis més: Sant Ramon i Tarroja.\nDijous, 09 Octubre 2008 02:00\nInici dels treballs de reforç del ferm de la carretera de Sant Ramon a Torà\nEl passat dimecres dia 8 d’octubre el diputat Josep Cosconera, acompanyat del cap de Serveis Tècnics de la Corporació, Xavier Lecha, i del president del Consell Comarcal de la Segarra, Xavier Casòliva, van visitar els treballs de reforç del ferm de la carretera LV-3003 que va de Sant Ramon a Torà.\nDivendres, 31 Agost 2007 02:00\nEl robatori de les reliquies no afecta el tradicional pelegrinatge a Sant Ramon\nEl robatori de les relíquies de Sant Ramon no ha alterat el tradicional pelegrinatge a Sant Ramon, celebrat aquest divendres en motiu de la festivitat del sant. Cal recordar que la devoció al Sant dicta que s’han de donar tres tombs a les seves reliquies.\n05-07-2012 Llegit:2143 Altres poblacions de la Segarra\n10-12-2012 Llegit:2115 Altres poblacions de la Segarra\n27-05-2013 Llegit:2112 Altres poblacions de la Segarra\n31-01-2013 Llegit:1921 Altres poblacions de la Segarra\n08-04-2013 Llegit:1871 Altres poblacions de la Segarra\n26-09-2012 Llegit:1712 Altres poblacions de la Segarra\n24-05-2013 Llegit:1454 Altres poblacions de la Segarra


Que Sergio Gaut vel Hartman és un autor inclassificable comença a cobrar sentit ara que porto uns quants relats seus llegits. I això és bo perquè mai saps que et pot oferir una lectura seva. De manera que encaixa molt bé en aquesta col·lecció de títol grotesc i entranyable titulada Incontinencia suma (que espero i desitjo faci referència a una frase mítica pronunciada en una de les millors comèdies de la història del cinema) que intenta trencar les normes del fantàstic, o almenys sorprendre al lector de forma continuada.\nLa present antologia, La quinta fase de la Luna, és doncs un compendi de relats del mateix Gaut vel Hartman que aplica aquesta premissa: Sorprendre, innovar i trencar esquemes. El vaig començar a llegir durant les vacances d'estiu doncs el petit format de butxaca (que trobo cada vegada més proper i amb un aire retro molt entranyable) és perfecte per portar el llibre a qualsevol lloc però em vaig aturar a meitat de l'antologia per agafar aire,doncs si una cosa tenen aquests contes és que són preferibles degustar-los amb calma donat que tant et poden atrapar com deixar-te perplex.\nI és que l'autor utilitza el surrealisme i la fantasia de forma natural barrejant els termes d'una manera tan quotidiana que crec que caldria s'ha inventat un nou subgènere al qual podríem dirigir-nos com “surrealisme fantàstic”. El problema és que tots sabem com a en Sergio li agrada tensar la corda d'aquest surrealisme i arriscar amb propostes que ratllen la incomprensió massa sovint. I així ho corroborem amb aquesta antologia: Tant hi podem trobar obres notables com d'altres que no suportem, sempre tenint en compte, però, que l'estreta frontera que separa la realitat i la fantasia està emboirada per un excés de surrealisme que a vegades se'ns dissipa i ens permet veure més enllà, i que en canvi, d'altres vagades aquesta boira es compacta i no permet veure-hi o entendre què ens està dient l'autor.\nPer començar, tenim una portada que presumiblement fa referència al títol de l'antologia i a la nostra lluna amb una il·lustració on sembla que l'entrelluquem a través d'uns estrips, com si no poguéssim discernir la imatge del darrera. Com a anècdota comentaré que jo no he pogut evitar en cap moment que la imatge em recordés el perfil de l'illa de Tenerife... coses de ser geògraf suposo. Sóc incapaç de veure cal altra cosa.\nTot i ser una antologia eclèctica voldria constatar que l'autor focalitza molt la seva atenció en un tema pròpiament de ciència-ficció com serien el desenvolupament de poders mentals i per altra banda una ambientació sovint centrada en la repressió de la dictadura argentina als anys setanta. Curiosament els contes on conflueixen aquests dos elements han esdevingut sense dubte els millors del recull.\n“Expansión” és un conte sobre la possibilitat quasi infinita que la ment s'expandeixi a través de drogues o d'altres teràpies alternatives i no sempre innòcues. Interessant al començament però els desvaris de la ment de la protagonista ens porten a buscar allò irracional i el relat se'n ressent al final.\n“El crujido de la escarcha” és un dels exemples de narració surrealista de l'autor que no comparteixo, on tot és possible i on l'humor es combina amb una narració visceral conduïda a través de diàlegs curiosos i versemblants però que afronten imatges que nos ens caben a la ment. Un deliri surrealista\nUna més que colpidora aposta futurista és “Hermanos del dolor” sobre sectes en un ambient cyberpunk. M'ha agradat el seu tractament i també el final. Directa i sense contemplacions.\n“El círculo se cierra” és un altre conte més que notable que agafa com a base el patiment de les víctimes de les dictadures de Sud-Amèrica per proposar-nos una història fantàstica sobre els esperits que se li apareixen a un general retirat però amb passat fosc. Com sempre, els diàlegs, punyents i ben treballats són un dels puntals del relat.\nEn canvi, “Mercaderes del tiempo” és un conte a priori molt interessant sobre la compra-venda de temps (literalment) però que es va complicant fins a fer-se poc entenedor. És una llàstima doncs apuntava maneres.\n“Las alas rotas” és un relat inclassificable que flirteja amb la càbala i els mites jueus però també insereix una falca en moviments socials com el comunisme. Té punts de Borges i té moments molt impactants. Però crec que caldria treballar més la relació dels dos protagonistes principals perquè els esdeveniments fantàstics o de pura ciència-ficció (segons com es mirin) que hi trobem siguin més creïbles o s'afrontin amb més base.\n“Último recurso” porta un plantejament que podria recordar algun gag dels Monty Phyton: Un govern es reuneix per analitzar la crisi suprema que pateix l'estat i tot un reguitzell de ministeris absurds hi diuen la seva. Els resultats, però, es compliquen (com ja va sent normal amb els contes de Sergio Gat vel Hartman) i les bones sensacions inicials esclaten sota la dictadura de l'absurd i el surrealisme.\nContinuem amb “Anidados”. El que a priori semblava una curiosa i fins i tot divertida manera d'aventurar-nos en una història de guerres de telèpates i extraterrestres amagats en cossos humans acaba sent un batibull incomprensible amb el que l'autor ens vol fer reflexionar des d'una perspectiva un tant impactant sobre que les aparences enganyen.\nPel que fa a “Triangulos de colores”, m'ha deixat amb la boca oberta. Un relat dur que comença de forma perfecta i que ens endinsa en un dels vagons de la mort que portava a jueus, comunistes, gitanos etc a ser executats a alguns dels camps de concentració nazis durant la II Guerra Mundial. M'ha encantat la visió claustrofòbica de la protagonista. El curiós és que tot el relat està narrat amb molt de mestratge però el final, simplement no l'entenc, m'ha deixat, com deia amb la boca oberta.\n“En la estepa” és un conte on la metaliteratura agafa les regnes per submergir-nos en una altra delirant proposta surrealista on els protagonistes d'una novel·la es veuran abordats pel personatge principal d'una altra, amb el permís del mateix autor que està escrivint el conte (d'aquí allò de la metaliteratura). M'agrada la idea però trobo que no arriba a enlloc i que acaba amb un final poc digne.\nFinalment, “La banda de los bicéfalos” és juntament amb “El círculo se cierra”, el conte que m'ha agradat més. Tornem a comprovar com la repressió de la dictadura argentina va causar, com és comprensible, molts traumes que intenten il·lustrar-se amb relats com aquest. En aquest cas, comprovem com les desmesurades tortures alteren una ment d'una víctima i propicien que aquesta es separi literalment del cos quan aquest mor i ingressi en la d'un nadó acabat de néixer. Són idees valentes que m'han atrapat molt i m'han agradat de forma particular, a mes retrobem un conte molt ben narrat per part de l'autor que no podem deixar de llegir en cap moment. El relat conté elements que recorden a altres històries d'aquesta mateixa antologia com “Las alas rotas” i curiosament també m'ha vingut al cap un plantejament molt similar que vaig llegir en relat aparegut a la Catarsi 21, “Les transaccions pre-natals d'en Lucio” del també argentí Néstor Darío Figueiras.\nLlegir una antologia d'aquesta mena et porta un gust agredolç, doncs en ocasions no saps ben bé si no has estat capaç de captar la manera, com deia, arriscada i demolidora amb que l'autor tracta el seu particular surrealisme però tanmateix cal entendre que aquest risc pot portar a que un conte l'acabem trobant tant extraordinari com tot el contrari, la frontera, insisteixo és feble en molt llocs i segons el nostre tarannà i els nostres particulars gustos podrem traspassar-la i quedar-nos-hi retinguts.\nPel que intueixo, a un servidor el surrealisme desmesurat de Sergio no m'acaba de convèncer i potser sóc més partidari de les històries més estructurades i especialment amb finals més concrets.\nEl crujido de la escarcha


JOSEP PALLACH SOCIALISTA – Joaquim Nadal\nJOSEP PALLACH SOCIALISTA\nCol·laboració en el llibre Recordat Josep Pallach. Reflexió col·lectiva entorn d’un gran líder. Ed. Rúbrica. Col·lecció Cròniques de la Memòria, 2002. Intervenció en l’acte d’homenatge celebrat a Palafrugell el dia 12 de gener de 2002\nSi l’Homenot fos un gènere ja se n’hauria escrit un o més d’un de dedicat a la figura de Josep Pallach que donava el perfil adequat per aquest tipus de peça biogràfica. Si fos gènere no caldria, és clar, que l’hagués escrit Josep Pla.\nPallach tenia una complexió sòlida, d’home de la terra; empordanès de Figueres. Amb un físic treballat, com el pagès, per les dures condicions de la intempèrie. Forjat en la lluita, en el combat, fet a la República amb el Bloc Obrer i Camperol, a l’exili, la clandestinitat i la transició incipient. Va conservar sempre en la seva indumentària, en la seva manera de vestir, la seva condició empordanesa i la seva trajectòria resistent. De resistent de la Resistència; aquells jerseis tan freqüents que destil·laven tot un tarannà i que mai no responien a una afectació.\nHome de la terra, resistent, defensor dels principis i dels valors republicans, en la seva més pura essència: els valors de 1789, de la revolució francesa. Convençut dels valors de la pedagogia. Intel·lectual i home d’acció impulsor i defensor dels mestres, de l’escola pública, d’un ensenyament reglat i jerarquitzat on la llibertat i la igualtat es construeixen a partir de la universalització i la socialització del dret a l’educació. L’educació infantil, primària i secundària com a pilars fonamentals, requisits previs, d’aquest dret.\nI l’ensenyament universitari i la seva necessària reforma encara pendent com a culminació d’aquells drets bàsics, no com a destil·lat sublim i elitista d’una estructura social discriminatòria.\nParlant d’aquests temes vam coincidir cinc anys a la facultat de lletres de Bellaterra i al Col·legi Universitari de Girona. I va morir cinc anys abans que jo entrés a militar activament en el Partit dels Socialistes de Catalunya. En el nostre cas, el calendari va marcar les nostres coincidències i les nostres discrepàncies en un context diferent del que sempre s’ha suggerit en relació amb l’evolució del socialisme català.\nHe treballat al costat d’alguns dels seus millors amics i col·laboradors i en cito alguns per proximitat territorial o per afinitat ideològica:Jaume Curbet, Joan Paredes, Josep Verde, Joan Comas, Raimon Martínez Fraile, Marcel Gabarró, Xavier Gassiot, Germà Vidal… i molts d’altres. Avui ací n’hi ha molts i en la seva pluralitat expressen el caràcter finalment transversal de l’herència política de Pallach. Només que alguns dels seus seguidors no es deuen sentir precisament còmodes davant d’algunes crítiques que furguen més en la ferida de la divisió que en la suma dels valors compartits.\nHe vist l’any 1977 els ulls de tots aquests amics i amigues plens de dolor, de tristesa i d’impotència.\nDolor i tristesa personals, impotència política. La impotència que neix de la constatació de la pèrdua d’un líder, d’un dirigent amb capacitats fundacionals. Sense protagonismes; simplement construint un projecte amb naturalitat, des de l’obvietat, d’arrel popular, obrera, municipal, pagesa.\nAportant tota l’experiència i els contactes amb els partits socialistes europeus. I amb la lliçó apresa, que aquí va costar més d’aprendre, que el combat per les llibertats i el combat pel socialisme són indestriables. No hi ha cap socialisme possible si no és en el context obert de les llibertats. Socialisme és llibertat, socialisme és pedagogia. Socialisme és igualtat en el món. Socialisme és pluralisme a Espanya, socialisme és llibertat i autogovern a Catalunya.\nAixò és el més essencial. Pallach era socialista. Socialista democràtic. De pedra picada, de valors i conviccions sòlids. Arrelat en les millors tradicions polítiques dels partits socialdemòcrates europeus. Amb una clara vocació europeista i federal. Socialista català i català socialista. Única manera de ser socialista a Catalunya. Amb vocació fundacional, com he dit abans, amb capacitat per liderar i aglutinar, amb consciència que els projectes polítics es construeixen de baix cap a dalt.\nCito textualment el Pallach de les Terceres vies a Europa (1975) per acabar de completar-ne la visió:\n“Repetim, doncs, que no són els noms, treballista, socialista obrer, social-demòcrata, el que ens pot orientar sobre el que són i què volen i fan els partits socialistes-democràtics europeus:\nPrimerament aquests partits són, des de sempre, partits essencialment de base popular. (…)\nEl segon fet important que caracteritza aquests partits és, des de la seva naixença el lligam permanent que establiren amb el moviment sindical obrer. (…)\nLa tercera característica… és tot el que han fet aquests partits durant els anys de govern. Aquests partits han fet, han instituït, el sufragi universal a tot Europa, han introduït la democràcia”.\nI per si amb això no n’hi ha prou per aclarir els criteris, les opinions i les actituds de Josep Pallach en aquesta matèria conclou la seva intervenció en aquell avui ja tan famós, com oblidat, cicle amb un compendi-síntesi de tots els valors que hem comentat i esmentat:\n“El combat socialista: Europa és la llibertat, la igualtat, la fraternitat, o més ben dit és la recerca apassionada d’aquesta trilogia que no ha de quedar escrita en la façana de les cases sinó en la vida dels homes. Si la llibertat sense la igualtat és l’egoisme, la llibertat amb el combat socialista per aconseguir la igualtat serà la fraternitat. I la fraternitat no únicament per als homes del nostre continent sinó per a tots els homes del món…”\nNo és gens estrany, doncs, que la seva filla Antònia Pallach l’any 1998 abans d’entrar a valorar i ponderar els valors personals de Pallach des de l’òptica de la seva família, en una evocació plena de tendresa, sobreposant-se un cop més al dolor i a la tristesa encapçalés així un article d’evocació i anàlisi:\n“El dimarts onze de gener de 1977, a tocar les primeres hores de la matinada, moria Josep Pallach. Catalunya perdia un polític de primera magnitud, un líder en la lluita per al reconeixement dels seus drets i de la seva llengua, i un líder i un pioner en la lluita per una societat justa i més democràtica; això que en diem avui, ja sense cap por, una socialdemocràcia”.\n(Aquest text forma part del recull Vides amb nom. Girona, CCG Edicions, 2005. pàg. 167-170)\nHOMENATGE A CARLES RAHOLA, 1881-1939\nJoaquim Nadal\t2016-10-23T18:03:17+02:00\t12/01/2002|


Portafoli de llengües GES (versió 1.0) - LiveSlideToggle navigationBUSINESSEDUCATIONTECHNOLOGYTRAVELMORE TOPICSSign upSign in HomeEducationPortafoli de llengües GES (versió 1.0) of 13Portafoli de llengües GES (versió 1.0) Josep Miquel Arroyo Baena\nPrimera versió del portafoli lingüístic per als alumnes de GES. Curs 2014-15 L'he realitzat basant-me en idees del Portafoli europeu de les Llengües, de les propostes de portafolis docents i d'eines d'autoavaluació del CNL. És un document obert al canvi i a la transformació, adaptable i tot terreny. Si us plau, feu difusió d'aquest document amb responsabilitat. És a dir, digueu d'on l'heu tret, compartiu les experiències, comenteu-les, suggeriu canvis, etc.\nEducation Source: www.slideshare.net Transcripts - Portafoli de llengües GES (versió 1.0)\nPortafoli de llengües GES (v. 1.0) CFPOS (curs 2014-15)\nPer actualitzar els meus coneixements de llengües:\n Consulto dubtes a:\n M’informo mitjançant:\nCreences sobre l'aprenentatge de llengües (Què és per a mi aprendre català?)\n1.2. Capacitats i aptituds generals\n(habilitats d'aprendre a aprendre):\nPer evitar que les emocions influeixin\nnegativament en el meu aprenentatge\nIntento mantenir el meu nivell d'ansietat sota quan utilitzo la nova\nEncara que temo cometre errors, utilitzo la llengua sense por al\nNo em bloquejo si no entenc una paraula o expressió, sinó que\nNo em desespero si no recordo la paraula exacta que vull utilitzar,\nsinó que intento dir el mateix d'una altra manera.\nComparteixo amb altres estudiants el meu estat d'ànim en el que a\nl'aprenentatge es refereix.\nTinc un diari on apunto com em sento en estudiar.\nQuan m'han sortit bé les coses em felicito o em concedeixo algun\nPer reflexionar sobre l'aprenentatge i organitzar-me Ho\nDetermino el que necessito aprendre i em fixo objectius d'acord.\nEm marco un ritme de treball segons el temps de què disposo.\nReviso amb periodicitat el meu progrés: comprovo el que sé i el que\nBusco ocasions per utilitzar la llengua que estic aprenent (escolto la\nràdio, uso Internet, etc.).\nEm dono temps de descans en l'estudi perquè en reprendre-ho\nentenc millor el que he estudiat.\nM'adono dels errors que cometo i intento no repetir-los.\nDetermino si aprenc millor el que veig, el que sento o el que dic i faig.\nEm creo un entorn d'estudi favorable: lloc, temps i condicions\nEscric un diari on anoto el que vaig aprenent.\nPer aprendre coses noves Ho\nAssocio el nou que aprenc amb el que ja sé, sigui en el meu idioma o\nBusco patrons de la llengua que es repeteixen amb certa freqüència i\nformulo les meves pròpies hipòtesis.\nEm fixo i intent imitar l'accent i l'entonació dels parlants de l'idioma.\nPer entendre el significat d'una paraula nova, em fixo en la seva\nforma i en les parts que la componen.\nBusco semblances i diferències entre el nou idioma i les altres\nllengües que conec.\nUso el diccionari com a ajuda per entendre el que llegeixo o escolto.\nMemoritzo una paraula nova dins de l'oració en la qual apareix.\nAssocio el so de la paraula o expressió noves amb el so d'una\nparaula o expressió conegudes.\nVisualitzo mentalment com s'escriuen les paraules.\nPer fixar el que he après Ho\nPractico amb freqüència, en noves situacions, la qual cosa he après.\nOrganitzo i agrupo les paraules que he après.\nUso combinacions de sons i imatges.\nPractico els sons que em són difícils de pronunciar.\nDibuixo les paraules o les expressions.\nRepeteixo o escric moltes vegades la paraula o expressió.\nQuan estudi utilitzo l'idioma que estic aprenent per prendre notes.\nRepasso amb freqüència.\n1.3. On sóc?\n1.3.1. Necessitats i inquietuds sobre la meva formació de llengües\n1.4. Cap a on vaig?\n1.4.1. Pla d’actuació\n1. - Què he treballat en aquesta classe?\n2. - Què considero que he après bé?\n3. – He après alguna cosa nova?\n4. - Què em planteja dificultats?\n5. – Voldria tornar a treballar o ampliar algun aspecte?\n6. – Quins recursos han estat més útils?\nAVALUACIÓ MEDIAL – Qüestionari 1a entrevista\nAVALUACIÓ FINAL – Qüestionari final (cal tenir els treballs realitzats durant el\n1. - Què he treballat en aquest mòdul?\n4. - Què em planteja dificultats encara?\n6. – Estic satisfet amb el treball realitzat? Per què?\n9.- Revisa les activitats orals realitzades durant el mòdul i, després, selecciona una\nd'elles. Explica per què creus que és la millor lingüísticament parlant.\nresolutius? Per què?Related Documents


La Colla Verda complix 15 anys - ACCIO ECOLOGISTA-AGRO\nArrel de la web > Projectes > Voluntariat > La Colla Verda > La Colla Verda complix 15 anys\nVine a dissenyar el programa d’activitats per a 2017\ndijous 1 de desembre de 2016, per AE-Agró\nDesprés de quinze anys de trajectòria, la Colla Verda, el grup de voluntariat ambiental de l’Ajuntament de Sagunt (Camp de Morvedre, València) i Acció Ecologista-Agró, convida a tota la ciutadania a una jornada de participació per a preparar les activitats del pròxim any. Quan? Doncs este dissabte, 3 de desembre, a la Casa Penya, el centre d’educació i voluntariat ambiental de la Marjal d’Almardà-Almenara, on t’esperem a les 10:30 hores. La cita començarà amb una xerrada sobre els espais naturals de Sagunt i a continuació farem un taller de participació per a preparar entre tots el calendari d’activitats de 2017. Després tindrem un aperitiu musical amb Son d’Ací i un tast de cerveses artesanals Murbitter. T’esperem!!!\nLa Colla Verda és un projecte de voluntariat ambiental que du 15 anys desenvolupant-se a Sagunt (Camp de Morvedre, València). Es tracta d’un projecte que no ha deixat de programar activitats per a la conservació de la natura en tot aquest temps. I al llarg d’aquests anys ha anat evolucionant i adaptant-se a diferents situacions. A l’inici érem quatre gats que voltàvem per les muntanyes del municipi, identificat sendes, veient el seu estat o fent plantacions. De seguida ens adonarem que calia ampliar el concepte de voluntariat ambiental que fins el moment estava tancat a la vigilància forestal.\nPer sort a Sagunt tenim presència de molts hàbitats diferents i per desgràcia amb moltes necessitats diferents. Ha sigut difícil poder actuar a tots els llocs. Sempre ens trobàvem amb l’inconvenient del temps, un matí no dona per a molt; o de no tindre les ferramentes suficients, ja siguen aixades o mans de voluntaris i voluntàries; l’estacionalitat de les actuacions; la dificultat de fer un seguiment a aquestes...\nPerò, tot i això, milers de persones han actuat als diferents paratges de Sagunt. Hem recorregut la ruta dels senglars a Romeu posant caixes-niu, hem netejat la Marjal dels Moros, hem plantat lliris grocs (Iris pseudoacurus) per tot arreu i retirat tot el Carpobrotus edulis que hem pogut. També hem fet plataformes-nius per a fumarells (Chlidonias hybridus), hem treballat a Pedres Blaves i al Delta del Palància, hem fet censos d’aus, guies d’arbres i excursions, ens han donat premis i encara hem tingut temps per a fer-nos alguna que altra cervesa.\nMolt prompte ens adonarem que la finalitat de la Colla Verda no sols eren eixes actuacions que tant ens il·lusionaven i que, de vegades, eren difícils d’aconseguir. Vérem que la Colla Verda ens anava a ajudar a donar a conéixer la riquesa natural de Sagunt. I, a mes a més, ho podíem fer en dos sentits. D’una manera més directa hem mostrat a totes aquelles voluntàries que s’han apropat les marjals, el riu, les muntanyes i les platges. Però, a més a més, els hem fet visibles per a tots aquells que no hi participaven, però ens veien a la premsa o recollint escombraries un dissabte de matí.\nLa Colla Verda ha anat evolucionant. Sempre hem buscat la manera de donar-li vida i anar renovant-la. Durant un temps ens recolzàvem amb persones expertes que ens parlaven de rates penades. O que ens ajudaven a identificar petjades de mamífers per les muntanyes. Altres vegades hem intentat vincular al moviment associatiu de Sagunt als diferents ecosistemes i han sigut moltes les associacions que han participat en voluntariats ambientals.\nLa participació ha sigut variable. La Colla Verda sempre ha sigut i serà una convocatòria oberta a tota aquella persona que vulga passar un matí a l’aire lliure col·laborant en la conservació de la natura. És molt difícil mantindre l’assistència a unes convocatòries tan contínues durant tant de temps. Però, tot i això, a dies menys a dies més, sempre hem comptat amb el recolzament de moltes persones que han anat passant per aquestes activitats, totes imprescindibles.\nAquesta setmana, tanquem la temporada 2016 i volem fer-ho preparant les activitats per a 2017. Per això, i per a reconéixer a tothom la seua tasca, volem que siga un dia festiu. Però, com sempre, abans cal treballar. Així que aquest dissabte, 3 de desembre, convidem a tot el que ha participat, i a tot el que vulga fer-ho, a repensar la Colla Verda.\nPensem que el coneixement del patrimoni ambiental de Sagunt és curt i pensar-lo ens ajudarà a planificar les següents activitats. Per això, hem preparat a la Casa Penya una xerrada sobre els diferents paratges i un debat que ens permeta explicar-vos la nostra proposta i recollir les vostres inquietuds. Per a acabar tindrem un vermut musical en el qual actuarà Són d’Ací ficant la rumba al cos i també podrem tastar la cervesa artesanal de Murbitter. T’esperem!!!


Més de 20.000 gironins participaran demà a la manifestació de Barcelona - Diari de Girona\ndavid jiménez 10.09.2017 | 09:17\nEls carrers de Barcelona es tornaran a omplir demà en la que es preveu com una nova i històrica manifestació convocada per les entitats sobiranistes. Els gironins, com és habitual, hi tindran un gran protagonisme. Es calcula que més de 20.000 persones procedents de la demarcació es desplacin en autocars cap a la capital catalana.\nDe fet, la xifra correspon només als que utilitzaran aquest mitjà de transport (molts altres ho faran per carretera, amb trens de mitja distància i rodalies). Divendres, l'ANC tenia comptabilitzats 268 autobusos: 43 de l'Alt Empordà, 36 del Baix Empordà, 36 de la Garrotxa, 67 del Gironès, 66 de la Selva i 20 del Pla de l'Estany (Ripollès i la Cerdanya corresponen a una altra regió dins l'organització de l'ANC). Al final es preveu que n'hi hagi més de 300.\nLa manifestació consisteix a omplir el passeig de Gràcia en vertical i el carrer d'Aragó de Barcelona en horitzontal per fer un immens signe «Més». Com és habitual, els espais s'han dividit en trams que corresponen a les diferents comarques. Els 9 on hi haurà la majoria de gironins són al carrer Aragó, entre Roger de Llúria i passeig de Sant Joan, i ahir presentaven una ocupació plena o gairebé plena. El mateix passa a la resta de trams. I és que a finals de setmana hi havia més de 360.000 inscrits (i 1.800 autocars organitzats), segons va fer públic l'ANC.\nQuè es farà a la manifestació\nCom sempre, s'ha convocat tothom a les quatre de la tarda. Entre les quatre i les cinc, la música, la cultura popular i els castells donaran ambient. També s'espera que molts portin la samarreta oficial del «Sí». I és que enguany, la manifestació arriba quatre dies abans que comenci la campanya del referèndum, que el Govern català manté que es realitzarà l'1 d'octubre.\nA les 17.14, les pancartes situades a cada extrem del signe «Més» de la concentració, avançaran cap al punt central per damunt dels assistents. A més, l'ANC ha animat els manifestants a posar-se la samarreta al pas de les pancartes per provocar un joc de colors per ressaltar el fluorescent de la samarreta. Ja al centre, es veurà un enorme positiu fluorescent vist des del cel.


La Policia Local d'Alacant rep la medalla d'honor de la ciutat pels seus 175 anys de lliurament i servei\nLa comissió Permanent de Presidència també aprova que els regidors Antonio Peral i Adrián Santos Pérez sigan els regidors Síndics a la Romeria a Santa Faz del 28 d'abril.\nL'Ajuntament d'Alacant ha celebrat este dimecres la sessió extraordinària de la Comissió Permanent de Presidència i Règim Interior, que ha estat presidida pel regidor Antonio Peral, on s'ha acordat portar a Ple l'expedient que dóna inici al tràmit per a la concessió de la Medalla d´Honor de la Ciutat a la Policia Local d´Alacant.\nD'esta manera, l'Ajuntament vol en el 175è aniversari de la Policia Local es rendeixi un homenatge de tota la ciutat amb esta Medalla d'Honor pel seu lliurament i servei públic, i per això el regidor de Seguretat, José Ramón González, ha demanat “el suport unànime als grups polítics per reconèixer i exalçar la feina del cos municipal de la Policia”.\nLa Policia Local d'Alacant es constitueix com una de les institucions més antigues que operen a la ciutat d'Alacant, des de la seua creació el 5 de maig de 1847 ha prestat els seus serveis a la societat alacantina a tots els barris i carrers. L'edil de Seguretat va posar en valor “l'excepcional treball desenvolupat durant la pandèmia per la nostra Policia Local, una tasca constant de protecció de tots els ciutadans, en condicions molt complicades i posant en risc les seues vides, especialment en els mesos de confinament i en estat d'alarma”.\nL'aportació del cos municipal de Policia Local a la seguretat ciutadana, ordenació del trànsit, mediació veïnal, educació viària, auxili ciutadà, atenció a les víctimes de violència de gènere, participació als operatius de festes i esdeveniments de la ciutat ha estat exemplar per a donar protecció als alacantins amb gran vocació de servei públic durant estes 175 anys d?història.\nPer això, el regidor de Seguretat ha celebrat que “es concedeixi la Medalla d'Honor de la Ciutat a la Policia Local d'Alacant que ha contribuït a millorar la qualitat de vida dels ciutadans alacantins en estes anys i en constitueixen la base, per afrontar amb èxit i solvència els nous reptes de futur”.\nDurant estes 175 anys han estat milers les intervencions que en àmbit de les seues competències han dut a terme per auxiliar i protegir els ciutadans, amb un treball diari reconegut i prestant servei interromput, sense importar les dificultats, com inundacions o pandèmies, i exercint amb molta entrega i sacrifici la seua tasca diària a la ciutat.\nEl procediment per atorgar la Medalla de la Ciutat és recollit pel Reglament d'Honors i Distincions, i comença amb l'aprovació pel Ple municipal de l'inici de l'expedient, i amb el nomenament d'instructor i secretari.\nPer la seua banda la Comissió de Règim Interior i Presidència ha designat este dijous els edils Antonio Peral i Adrián Santos Pérez com a regidors Síndics al Romiatge al monestir de Santa Faz, programada pel dijous 28 dabril. Salvador de Lacy Pérez dels Cobos -marquès de Lacy- i Eleuterio Llorca Martínez seguiran exercint la comesa de Cavallers Custodis.\nEls dos regidors seran els encarregats de realitzar, dos dies abans de la Peregrina, la Prova de Claus al cambril del monestir. Amb este acte protocol·lari es comprova que els panys estan disposats per a l'Obertura Oficial de la fornícula, coincidint amb el dia del Romiatge.\nEl 28 d'abril es repetirà la cerimònia. S'extraurà la Relíquia de la fornícula i es dipositarà a l'Altar, situat a la Plaça de Luis Foglietti, per presidir l'Eucaristia. A la conclusió, i seguint idèntic cerimonial, la Santa Faç serà retornada al cambril en presència dels regidors Síndics i dels Cavallers Custodis.


Del 15 de juny al 14 de setembre la Biblioteca Antoni Pladevall i Font tancarà els dissabtes.\nAmb l'arriba del període d'estiu la Biblioteca de Taradell modifica el seu horari. Del 15 al 14 de setembre-amdós inclosos- els dissabtes l'espai estarà tancat. La resta de dies l'horari es manté en l'habitual.\nPer altra banda, del 12 al 26 d'agost, ambdós inclosos, la Biblioteca estarà tancada per vacances.\nNova edició del concurs 'No perdis el tren'\nPer segon any consecutiu es farà un concurs de microrelats.\nLes biblioteques del projecte Punts d'Informació Turística (PIT) (entre elles, la Biblioteca Antoni Pladevall i Font), amb la col·laboració de Renfe, ofereixen l'oportunitat de guanyar un passi Interrail de 2a classe per a dues persones. Per poder optar al premi s'ha convocat un concurs de microrelats anomenat 'Una fugida en tren inspirada en imatges del territori.' Els microrelats han de continuar la frase Aquell dia el tren no es va aturar. El divendresm 5 de juliol, es farn públics els noms dels guanyadors.\nLa Diputació de Barcelona et regala el llibre 'L'illa dels tresors'\nEl pots recollir a la Biblioteca de Taradell de l'11 al 25 de juny.\nAmb motiu del centenari de les biblioteques públiques a Catalunya, les biblioteques de la Xarxa de Biblioteques Municipals de la Diputació de Barcelona i, amb elles, la Biblioteca Antoni Pladevall i Font de Taradell obsequiaran als usuaris del servei de préstec amb el llibre L'illa dels tresors.\nEs tracta d'una recopilació de textos inèdits sobre biblioteques d'autors catalans com Xavier Bosch, Llúcia Ramis, Sílvia Soler, Coia Valls i Martí Gironell entre altres.\nTrobada de Clubs de Lectura al teatre La Faràndula de Sabadell\nDimecres, 29 de maig, últim dia per apuntar-se!\nEnguany celebrarem la setena Trobada de Clubs de Lectura al Teatre La Faràndula de Sabadell i gaudirem de l'obra UNA ILÍADA dirigida per Juan Carlos Martel amb la traducció de Neus Bonilla i la interpretació d'Eduard Farelo. Aquesta representació serà exclusiva per als lectors de les biblioteques.\nExposició de fotografies de Nepal\nLa mostra forma part del projecte De Biblioteca a Biblioteca de País a País. Taradell-Nepal.\nFins al 15 de juny es pot visitar a la Biblioteca Antoni Pladevall i Font una mostra de fotografies de Nepal que han portat una quinzena de taradellencs i taradellenques que han estat en aquest país. L'exposició recull una cinquantena de fotografies realitzades entre el 1987 fins fa pocs mesos en el qual es pot veure el contrast i l'evolució del país a través dels seus paisatges i de la seva gent al llarg d'aquests més de 30 anys. Les fotografies són de la família Aragay Lloveras, Fina Ballús, Marta Bisquert, Mercè Cabanas, Eva Casassas, Rosa Corominas, Maria Costa, Pemba Chotti Sherpa, Quim Feixas, Jordi Imbert, Judit Masramon, Lola Quesada, Rut Tió, Irene Torres i Rosa Vilardell.\n'Mà i manetes' amb Sandra Rossi\nActivitat emmarcada dins del projecte Petits Lectors.\nSandra Rossi tornarà a la Biblioteca Antoni Pladevall i Font de Taradell el proper dimecres 29 de maig a 2/4 de 6 de la tarda. Ho farà amb una activitat que s'anomena Mà i manetes i està adreçada a nens i nenes de 0 a 3 anys i a les seves famílies. Mà i manetes és una activitat per descobrir tot el que podem fer amb les mans: moixaines, sons, picar, agafar i llençar coses.. Les mans són en si mateixes una descoberta que ens obre la porta a tot un món de possibilitats. Mà i manetes és una petita història sensorial a tot un món de possibilitats.\n133 treballs optaran als premis de la 17a edició del Premi Literari Solstici de Taradell\nLa dissetena edició del Premi Literari Solstici organitzat per la Comissió Premi Solstici i la Biblioteca de Taradell ha rebut un total de 133 treballs entre prosa i poesia tant de les categories A i B.\nD'aquests, 85 opten al premi de la categoria A, d'adults, i la resta, 48, a la categoria B que correspon al Premi Infantil Jordi Capell. Dels 85 treballs presentats a la categoria d'adults, 52 són en prosa i 33 en poesia mentre que dels Infantils, 25 són en poesia i 23 en prosa.\nEl jurat, format per Carme Bayot i Puig, Rosa Codina i Costa, Montse Morcillo Vivet, Jesús Ramos i Santiago, Àlex Riera i González i Lluís Rovira i Masnou serà l'encarregat de decidir els guanyadors i finalistes de cada categoria. Els guanyadors de la categoria A rebran 400 euros de cada modalitat i els segons classificats, 250. Pel que fa a al Premi Jordi Capell, els guanyadors de cada modalitat rebran un lot de llibres.\nPresentació del llibre 'El sol i la lluna' de Sergi Gutiérrez\nEs farà dissabte, 25 de maig, a les 12 del migdia.\nSergi Gutiérrez acaba de publicar el llibre El sol i la lluna amb il·lustracions de Subi. La presentació a la Biblioteca de Taradell comptarà amb els dos autors.\n"La Lluna sabia que hi havia una estrella molt gran, plena de foc i de llum que escalfava la seva amiga Terra. Però no l'havia vista mai. I el Sol sabia que hi havia un petit astre, molt bonic, que només sortia de nit. I no el podia veure. Tots dos es volien trobar i no sabien com. Un relat tendre on la Lluna i el Sol comparteixen protagonisme amb el Vent, el Mar, les Muntanyes, la Pluja, els Arbres i els Ocells".


Riot reestructura les seves competicions | WhatYouPlay\nHome e-Sports Riot reestructura les seves competicions\nEl gegant dels videojocs Riot Games segueix amb la seva idea de reestructurar la seva secció de competicions de League of Legends. Les últimes decisions preses són d’especial rellevància.\nA través d’aquesta nova idea neix la Pacific League Championship Series (PCS). Es tracta de la fusió de la League Màster Sèries i League of Legends Southeast Àsia Tour. D’aquesta manera, s’uneixen les competicions dels països asiàtics més petits.Aquesta mateixa estratègia ja ha tingut utilitat en la regió de Llatinoamèrica, de manera que és comprensible que s’activi aquesta opció.


Apartment Les Marines du Roussillon.2 Saint-Cyprien França - Ofertes d'hotels amb els MILLORS DESCOMPTES EN LÍNIA Atenció al Client\nApartment Les Marines du Roussillon.2Apartament-, Saint-Cyprien, Saint-Cyprien, França - Veure al mapaExcel·lent8,7Basada en 3 comentarisApartment Les Marines du Roussillon.2Veure més fotosVeure més fotosVeure totes les 30 fotos\nAl visitar Saint-Cyprien, vosté es sentirà com a casa a Holiday home Marines Roussillon I Saint Cyprien, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Holiday home Marines Roussillon I Saint Cyprien també ofereix moltes instal.lacions per enriquir la seva estada a Saint-Cyprien. Mentres estan allotjats en aquestes meravelloses instal.lacions, els clients poden gaudir de aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Holiday home Marines Roussillon I Saint Cyprien és la vostra destinació si buscau allotjament de qualitat a Saint-Cyprien.\nCal que informeu el Apartment Les Marines du Roussillon.2 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


2021/2021_04_07_Flors_pels_sanitaris.jpg dimecres, 7 d'abril de 2021\nPersonatges CRISTINA RIZO, comerciant del Carmel\nAquest comerç del Carmel impulsa per segon any consecutiu un homenatge als sanitaris de l’Hospital Vall d’Hebron. Ho fa a través d'una campanya que consisteix a recollir flors elaborades manualment per veïns i entitats i que el dia de Sant Jordi repartiran entre els metges i infermers.\nCRISTINA RIZO, comerciant del Carmel\n“Hem penjat cartells per tot arreu i la gent està molt emocionada col·laborant a ‘tope’, hem recaptat centenars de flors que esperem poder oferir-ho a la Vall d’Hebron per darrera vegada.”\nL’any passat, en ple confinament per la pandèmia, van aconseguir repartir més de 400 roses fetes amb materials reciclats. Ara volen repetir-ho de nou amb un acte que reconegui l’esforç que els sanitaris estan fent el darrer any.\n“Va ser una festa molt emotiva i molt sentida i molt agraïda per tots i aquest any hem dit, doncs va, tornarem a repetir-ho.”\nEnguany, més comerços, entitats i escoles de la zona s’han involucrat en aquesta acció organitzant tallers d’elaboració de flors i fent difusió de la campanya. Tothom qui vulgui pot aportar les seves flors lliurant-les a les botigues adherides fins al 15 d’abril.


Albasud - El diari Ara Balears es fa ressò de les males condicions laborals de les cambreres de pis\nCrèdit Fotografia: Portada Ara Balears, 06/12/2014\nEl diari Ara Balears obria la seva edició de dissabte 6 de desembre amb aquesta portada: “Abusos laborals amb nom i llinatge”. I a continuació destacava els dos temes centrals del dossier que omplia les seves primeres pàgines: “La crisi dispara els casos de jornales que dupliquen el contracte” i “Les cambreres de pisos es mediquen per aguantar l'esforç”.\nLa part d’aquest contundent dossier sobre la precarietat creixent a les Illes Balears dedicat a les cambreres de pis inclou l’article de Jaume Perelló, “El low cost té un preu: la salut de les netejadores”. En ell destaca la feina feta per Alba Sud i Ernest Cañada per fer visible les condicions laborals i problemàtica d’aquest col.lectiu laboral. Pren com a base d’informació l’exposició que va fer l’investigador el passat dijous dia 4 a l’Edifici de Sa Riera a Palma, en un acte organitzat pel Grup d’Investigació en Sostenibilitat i Territori (GIST) de la Universitat de les Illes Balears i Alba Sud. També recull algunes reaccions a la presentació, com la de l’antropòleg Alexandre Miquel o el dirigent sindical de Comissions Obreres Ginés Díez.\nEn la segona pàgina dedicada al tema, el diari selecciona quatre de les entrevistes realitzades per Ernest Cañada en el marc de la campanya impulsada per la UITA amb el suport d’Alba Sud a diferents cambreres de pis de Mallorca. En concret selecciona les entrevistes de Pepi Lora i María González, delegades sindicals d’UGT, i d’Isabel Moreno i Dolores Ayas, delegades sindical de CCOO.\nAquesta excel.lent cobertura del diari Ara Balears contribueix decididament a donar a conèixer la campanya per millorar les condicions laborals de les cambreres de pis, un col.lectiu essencial per al funcionament del sector hoteler a les illes Balears.


Dos anys després de la publicació de “White Hole”, el compositor, virtuós guitarrista i cantant, Eduard Iniesta ens captiva amb un nou i molt potent treball titulat “Trajecte Animal”. És el desè en la seva carrera i en el qual Eduard Iniesta ens sorprèn endinsant-se en el món del rock, des d’una visió molt personal, contundent i alhora sofisticada, amb uns riffs de guitarra elèctrica de pes i notes definitives que s’acoblen al sentit melòdic molt del segell de l’autor.\nAcompanyat per una banda contundent de músics consagrats com Àlex Tenas (bateria), Cristina Membrive (baix elèctric) i Gerard Nieto (Hammond), Eduard Iniesta ha dut a terme aquest treball en col·laboració destacada amb el seu germà Xavier, qui a més d’aportar les lletres i veus, també hi toca l’harmònica.\nLletres directes que basculen i posen l’individu al ben mig d’un tiroteig, per on transiten, nues, la recerca d’una parella ideal, el perill dels somnis, la demència, el desig de la carn, la crònica d’un espai urbà…; històries cantades per l’autor, d’una forma punyent on hi destaquen les inflexions narratives, en molts casos autobiogràfiques.\nEn definitiva, estem davant d’un treball madur, directe, potent, que hauria de situar a Eduard Iniesta en un lloc important de l’escena del rock del nostre país.


CCOO fa una crida a la responsabilitat davant les cancel·lacions del Mobile World Congress (MWC) per la crisi del coronavirus\nPer l'afectació a la feina de moltes persones i l'economia de la ciutat de Barcelona\nJa són diverses les empreses que han decidit cancel·lar la seva participació al Mobile World Congress (MWC) que s’ha de celebrar a Barcelona els propers dies 24, 25, 26 i 27 de febrer de 2020 com a conseqüència de la crisi del coronavirus. En aquest sentit des de CCOO de Catalunya fem crida a la responsabilitat de totes les parts tenint en compte els efectes d’aquestes cancel·lacions sobre l’ocupació per a moltíssimes persones i l’economia de la ciutat de Barcelona, i que poden contribuir a generar una situació d’alarma social, generant inseguretat a la ciutadania.\nEn primer lloc, el nostre sindicat vol fer una crida a la calma i demanem responsabilitat a totes les parts implicades, a la vegada que confiem totalment en les nostres autoritats sanitàries i de seguretat, així com dels treballadors i treballadores que desenvolupen tasques en aquest àmbit. Demanem rigorositat i que es segueixin les recomanacions i instruccions de les autoritats internacionals. A la vegada, recordem que Catalunya no ha presentat cap cas d’infecció del coronavirus i volem posar de manifest que tenim un sistema de salut pública excel·lent.\nAixí mateix, mostrem preocupació per la possible utilització racista i xenòfoba que se’n pugui derivar sobre les persones d’origen asiàtic que viuen a Catalunya o que fan turisme al nostre territori.\nEl MWC és un element d’activitat econòmica molt important per a la metròpoli i el conjunt de Catalunya. Des de CCOO reivindiquem que les condicions laborals dels treballadors i treballadores han d’estar a l’alçada de la importància de la feina que desenvolupen. Igualment, rebutjarem qualsevol mesura que menystingui els drets laborals dels treballadors i treballadores, que en cap cas són responsables de la situació actual.\nVolem treball de qualitat i drets laborals i socials. A Barcelona, a l’Hospitalet de Llobregat, a Catalunya... no hi ha d’haver espai per a la precarietat. Ara és moment d’aplegar forces per impulsar una economia al servei de les persones.\nCCOO de Catalunya volem fer una crida a la normalitat i a la responsabilitat de les administracions, institucions, empreses i ciutadania en general, i demanem que es puguin compatibilitzar els controls necessaris per garantir la seguretat i salut de la ciutadania i dels treballadors i treballadores que donen servei al sector aeroportuari o marítim.\nApel·lem a la necessitat de consensos socials i polítics que facin possible una concertació real que impulsi el diàleg social metropolità imprescindible per afrontar situacions com la que vivim.


Més de 25 organitzacions del sector energètic de tota Espanya rebutgen el decret d’autoconsum del Govern - EOLICCAT\nMés de 25 organitzacions del sector energètic de tota Espanya rebutgen el decret d’autoconsum del Govern\n7 de Juliol de 2015 /0 Comments/in /by manifesta\n7 de juliol de 2015.- Les organitzacions de l’àmbit de les energies de tota Espanya referides a continuació:\nVolem manifestar públicament el nostre frontal rebuig al nou projecte de Reial Decret pel qual s’estableix la regulació de les condicions administratives, tècniques i econòmiques de les modalitats de subministrament d’energia elèctrica amb autoconsum i de producció amb autoconsum, que el govern del Partit Popular ha enviat a la Comissió Nacional dels Mercats i la Competència per a l’inici de la seva tramitació.\nConsiderem que aquest projecte de RD constitueix un nou atac a la possibilitat de desenvolupar a Espanya un sector energètic democràtic, sostenible, de baixa petjada de carboni, de generació distribuïda i independent dels interessos que no es basin exclusivament en criteris mediambientals, socials, d’eficiència energètica, que siguin econòmicament sostenibles i, en definitiva, de l’optimització dels recursos disponibles.\nAquest projecte de RD presenta en la seva globalitat incomptables contradiccions i proposa tant impediments econòmics com burocràtics a l’autoconsum, desincentivant per complet aquest tipus d’instal·lacions. Contradiu de forma flagrant les directives europees a les quals precisament fa referència a la introducció i justificació del RD. Entre altres aspectes, manté elements dissuasoris com el peatge de respatller, d’una forma fins i tot pitjor que en l’anterior proposta de RD, ja que afegeix un terme fix, a més del variable, a aquests peatges; o les traves afegides als procediments d’autorització i connexió a xarxes de transport i distribució, de manera injustificada, per a aquelles instal·lacions en les quals es garanteix que no hi haurà injecció d’energia a la xarxa, eliminant “de facto” la possibilitat que qualsevol ciutadà pugui, lliurement, disposar d’una instal·lació d’autoconsum a l’interior de la seva instal·lació elèctrica, garantint que no injecta energia a la xarxa i per tant fent un ús 0 de la mateixa.\nA més afegeix noves imposicions, molt difícils de justificar des d’una òptica social, i tampoc justificables tècnica o econòmicament.\nEn primer lloc, és destacable el fet que el RD condemna als ciutadans que sofreixen pobresa energètica, com es desprèn d’apartats com el 8.2 i el 8.3, on s’indica que el consumidor amb autoconsum “no tindrà dret a cap modalitat regulada de subministrament” i perdria per tant el dret al bo social a més de pagar per la totalitat de l’energia que consumeixi, impedint a aquests ciutadans aprofitar els avantatges que una instal·lació d’autoconsum els aportaria en la seva desgraciada situació.\nEn segon lloc, ens sembla increïble el redactat d’aquest mateix apartat 8.3, segons el qual en certs casos (que poden estar completament fora de l’abast d’actuació d’un consumidor en autoconsum) “tota l’energia generada per la instal·lació de generació associada passarà a ser cedida al sistema elèctric, sense cap tipus de contraprestació econòmica vinculada a aquesta cessió” el que al nostre entendre constituiria una expropiació en tota regla.\nDestaca així mateix la paradoxa dels territoris extrapeninsulars, en els quals el text reconeix l’especial idoneïtat del desenvolupament de l’autoconsum. No obstant això, només eximeix del pagament de “l’impost al sòl” en aquestes regions durant 4 anys, temps insuficient per amortitzar la inversió i per incentivar per tant el seu desenvolupament.\nIgualment, la diferenciació entre instal·lacions de potència major o menor de 100kWp que a més de ser un valor absolutament arbitrari i que no té en compte aspectes bàsics com les necessitats energètiques de la instal·lació consumidora, té implicacions molt importants. Entre elles, la impossibilitat que un productor amb una instal·lació de més de 100kWp, pugui declarar-se alhora consumidor i productor, obligant per tant a aquest titular, primer a vendre i després a comprar, l’energia que ell mateix generés, costejant els diferents peatges associats tant a la compra com a la venda de l’energia i augmentat així de forma totalment innecessària i incomprensible, els costos associats al seu consum energètic.\nEl projecte de RD pretén l’aplicació dels mateixos peatges d’accés a l’energia exportada per una instal·lació d’autoconsum, que a qualsevol altra instal·lació generadora convencional. És a dir, les instal·lacions d’autoconsum pagarien els mateixos (i, segons les circumstàncies, fins i tot més) “costos del sistema elèctric” per l’energia generada i consumida pel propi productor o pel seu veí, que una instal·lació on l’energia ha de recórrer quilòmetres per arribar a la seva destinació final. Però, a més, aquest consumidor, tan proper, tornaria a pagar aquest mateix peatge d’accés, amb el que els costos finals de peatge d’accés associats a l’energia produïda i consumida en el mateix punt, serien doblement desproporcionats, en relació a l’ús real del sistema elèctric que aquesta energia estaria realitzant. Un altre exemple més de traves injustificades a aquest model energètic de generació distribuïda que redueix tant les pèrdues a la xarxa com l’emissió de CO2, pel que fa al model centralitzat tradicional.\nNo és objectiu d’aquest manifest enumerar totes les traves, contradiccions o arbitrarietats d’aquest document, ja que la llista seria massa llarga. Creiem que els exemples aportats són suficients per justificar el nostre frontal rebuig a un nou intent d’impedir que aquest país s’alineï amb les directives europees i es dirigeixi cap a la mateixa adreça que la resta de països europeus, que demostren una real preocupació per reduir la seva dependència energètica, augmentar l’eficiència energètica del seu sistema elèctric i contribuir a reduir l’impacte de l’activitat humana sobre el medi ambient.\nFinalment, des de les associacions i entitats signatàries d’aquest manifest no volem deixar d’assenyalar que, afortunadament, existeixen sectors (de moment, bàsicament l’industrial) on, malgrat les dures condicions que imposa el projecte de RD, les instal·lacions d’autoconsum continuen constituint una oportunitat viable tècnica i econòmicament, que aporten competitivitat a la indústria. Per això, ens felicitem, doncs constitueix una clara prova que els impediments legals podran frenar, però no impedir, el complet desenvolupament d’un sector que contribueix netament al desenvolupament d’una societat més sostenible i democràtica.\nLes entitats signatàries es comprometen a fer arribar aquest manifest a la Comissió d’Indústria, Recerca i Energia del Parlament Europeu, responsable de les mesura de la Unió Europea relatives a la política energètica en general, la seguretat del proveïment d’energia i l’eficàcia energètica, així com al Ministeri d’Indústria, Energia i Turisme, i sol·licitar una reunió amb cada organisme per poder defensar el que en aquest manifest s’exposa.\nEntitats signatàries del manifest\nJordi Garriga i Pep Salas, guanyadors dels VI Premis Periodístics EolicCat EolicCat insta als polítics catalans a reactivar el sector eòlic


Noves pistes per la Síndrome de fatiga crònica - Ara.cat\nClidice. Cada vegada hi ha menys dubtes que realment és una (o un grup) de patologies ben reals. però mentre no es pugui determinar amb precisió, resulta molt complicat pels metges diferenciar els malalts dels aprofitats que volen la baixa per la cara. El que caldrà trobar com més aviat millor és un marcador específic que es pugi mesurar. Però per això cal saber-ne l’origen.\nEsperança. Realment els que la pateixen, pateixen per duplicat. Per la malaltia i per d’incomprensió. És una situació molt dura que tant de bo trobi una via de solució d’una vegada.\nEsperança Busquets Congost\nEs important fer-ne difusió, no ens podem quedar callats, hi ha moltes provesque demostren el que hi ha peròsemble que les volen tornar invisibles. Com invisibles son els malatas, i alguns d’aquets dels malalts necessiten molta ajuda, ja no un tractament que encara no existeix, però necessiten saber que hi són i que dia a dia estan patint molt. Gairebé sense metges, abandonats i sols.\nEm sembla una notícia excepcional, d’alguna manera determina que sí, que és una malaltia “de debò”. Perquè el mal sol ser definir-ne els símptomes com a causa d’una malaltia existent, en aquest cas, no? Sobretot a nivell laboral.\nA veure si aquesta vegada es la bona. Perque lo dels virus també semblava prometedor i al final es va desinflar. En tot cas, l’important és anar insistint.\nÉs una notícia interessant, almenys ara ja saben per on buscar de forma més acurada, tot i que pa feina que queda encara per fer és enorme. Els grans problemes es solen resoldre amb un munt de petits avenços.


FEDE CEDÓ 26.02.2008\nL’Ajuntament destina 60 milions d’euros per intentar millorar l’eficiència lumínica. Les bombetes tipus Led permeten estalviar el 90% de l’energia.\nUn operari canviant els semàfors de l’Eixample per altres que porten punts de bombetes Led (FC).\nL’Àrea de Medi Ambient de l’Ajuntament de Barcelona ha posat en marxa una prova pilot per il·luminar carrers i places amb bombetes tipus Led, com les que s’utilitzen pels semàfors.\nQuasi tres quarts dels 33.788 semàfors que hi ha a Barcelona s’estant renovant amb bombetes Led, en forma de punts de llum de gran intensitat i molt baix consum.\nLa que també es coneix com a «llum freda», habitual ja en aparadors, es provarà a la via pública, començant per interiors d’illa o carrers exclusius per a vianants, segons explica l’Ajuntament. De moment, es posaran a prova a llocs tancats, com el metro del Liceu, a la línia 3.\nL’Ajuntament està disposat a complir amb els protocols internacionals i preveu destinar uns 60 milions d’euros a l’enllumenat públic.\nLa majoria, uns 40 milions d’euros, es detinaran al canvi de bombetes, per treure les actuals i posar-ne d’altres de baix consum, com les Led dels semàfors de la ciutat. L’objectiu, segons la regidora de Medi Ambient, Imma Mayol, és assolir la mateixa il·luminació reduint al màxim el consum de cada punt.\nNo aptes per l’enllumenat públic\nLes bombetes Led, segons els tècnics consultats, són idònies per aparells que demanen una gran lluminositat frontal, com els semàfors. Malgrat això, coincideixen a rebutjar-les com a il·luminació de zones públiques, on els punts de llum es troben a una alçada mitjana de sis metres. Admenten que ofereixen molta visibilitat i més autonomia davant una apagada, però és ideal només per distàncies curtes. El Led consum un màxim de 5 wats d’energia i ha d’incorporar una peça de refrigeració malgrat no desprèn energia calòrica. Els professionals consultats per 20 minutos coindeixen a dir que «no ens imaginem un camp de futbol il·luminat només amb leds».\nHallan el cadáver degollado de una menor de 13 años en Mataró y tratan de localizar al hermano de la víctima 39\nColau vuelve a colgar el lazo amarillo en la fachada del Ayuntamiento de Barcelona 29\nUn detenido por atracar con navaja cinco farmacias de Barcelona en cuatro días 8


PSC, PP i Unió faran oficial un pacte d’estabilitat aquesta setmana | Notícies / Noticias Tarragona diari digital Tarragona21\nPSC, PP i Unió faran oficial un pacte d’estabilitat aquesta setmana\nAlejandro Fernández i Josep Fèlix Ballesteros es van trobar a les darreres eleccions municipals de 24M a l’institut Tarragona. Foto:Tarragona21\nÉs un secret a veus i des de fa dies que sembla ja cantat el pacte a l’Ajuntament de Tarragona per cercar l’estabilitat de Govern que reclama l’alcalde , Josep Fèlix Ballesteros. El mateix Ballesteros va reclamar aquesta estabilitat el passat dijous en la seva conferència sobre l’estat de la Ciutat.\nEl suport en els darrers plens municipals i sobretot als pressupostos de Partit Popular i d’Unió a les propostes de l’equip de Govern, han suposat el primer moviment important per aquest pacte.\nLa suma dels nou consellers del PSC, els quatre dels populars i el d’Unió dóna majoria absoluta a aquest nou equip de treball que podrà tirar endavant així, la totalitat de les propostes de consens generades.\nBallesteros va deixar la porta oberta a seguir en minoria com ja va fer el darrer mandat però el creixement dels grups de l’oposició i la possibilitat de trobar aquesta estabilitat que faci avançar els projectes de ciutat ha fet veure amb bons ulls a l’alcalde de Tarragona el pacte a tres bandes amb dos partits en principi als antípodes ideològiques del PSC.\nBallesteros va remarcar també a la seva conferència que el pacte era per Tarragona més enllà de les sigles polítiques dels partits i va destacar el fet que la política de Tarragona es decidia des de la ciutat.\nSegons publica el Diari de Tarragona, els tres partits ja s’haurien repartit les tasques al Govern i així el PP es quedaria les àrees de Turisme, Via Pública i Esports. Destaquen sobretot dos punts importants que es queden els populars com la conselleria de Turisme, una reclamació sempre d’Alejandro Fernández i la d’Esports en el mandat dels Jocs Mediterranis. El PSC allibera així a Javier Vilamayor de la conselleria d’esports i aquest es podrà dedicar en exclusiva al projecte dels Jocs.\nAlejandro Fernández a més a més serà conseller de presidència i primer tinent d’alcalde i el PP assumeix les empreses municipals d’Aparcaments i la Funerària del SERFUMT.\nPel regidor d’Unió, Josep Maria Prats, quedarà reservada l’àrea de Cultura. Prats complirà així el seu paper de decisiu després de trencar amb el grup de Convergència amb qui es va presentar a les darreres eleccions municipals del mes de maig.\nAquest vespre es reuniran les executives de PSC, PP i Unió per acabar de tancar un pacte que està cridat a formar l’equip de Govern els pròxims anys a Tarragona. Aquesta mateixa setmana es pot fer oficial ja aquest pacte de Govern.


Catalunya perd 138.500 llocs de treball en l'últim any per la covid-19 - Regió7 :: El Diari de la Catalunya Central\nCatalunya perd 138.500 llocs de treball en l'últim any per la covid-19\nEl nombre d'aturats va augmentar en 33.600 persones a Catalunya entre els mesos de juliol i setembre\nefe/ep 27.10.2020 | 21:26\nUsuaris en una oficina de Treball arxiu/acn\nUsuaris en una oficina de Treball\nCatalunya ha perdut 138.500 persones ocupades el tercer trimestre de l'any respecte al mateix període del 2019 i ha augmentat en el 20,02% el nombre d'aturats fins a situar-se en els 506.600 desocupats, el que mostra l'impacte que està tenint la crisi sanitària en el mercat laboral.\nAquesta xifra de pèrdua de llocs de treball seria la més alta registrada des del tercer trimestre del 1987, segons va afirmar el secretari general de Treball de la Generalitat, Josep Ginesta, i s'explicaria per la situació creada pel confinament viscut durant el segon trimestre del l'any.\nSegons dades de l'Enquesta de Població Activa (EPA) del tercer trimestre del 2020 donades a conèixer ahir, el nombre d'aturats va augmentar en 33.600 persones a Catalunya entre juliol i setembre, fet que va situar el nombre d'aturats en 506.600 desocupats, el 7,11% més que respecte al trimestre anterior, i la taxa d'atur en el 13,23%.\nCatalunya va ser el territori de l'Estat en què més va augmentar l'ocupació entre juliol i setembre, 96.400 persones, el 2,99% més que en el trimestre anterior, fins a situar el total de persones ocupades en 3.323.900.\nPel que fa al mateix trimestre del l'any anterior, les dades de l'EPA apunten que l'atur va augmentar a Catalunya en 84.500 persones, el 20,02% més, i va perdre 138.500 ocupats, el que reflecteix l'impacte que està tenint la pandèmia en el mercat laboral. Amb aquestes xifres, Catalunya va ser la comunitat on més va baixar l'ocupació (138.500), seguida d'Andalusia (115.600) i Comunitat de Madrid (90.800).\nL'INE va recordar que aquestes dades no inclouen els afectats per un ERTO (Expedient de Regulació d'Ocupació Temporal), el mecanisme que les empreses utilitzen de manera generalitzada per fer front a la caiguda de l'activitat econòmica.\nDel total d'aturats a Catalunya, 245.900 són homes i 260.700 dones, amb un taxa d'atur del 12,23% per al col·lectiu masculí i del 14,33% per al femení.\nGinesta va destacar que la crisi sanitària està tenint «una afectació més gran» en el mercat laboral de les comunitats autònomes que tenen més dinamisme econòmic i empresarial. En aquest sentit, Ginesta va xifrar en 305.000 el nombre de treballadors afectats per la crisi generada per la covid-19 a Catalunya, entre la pèrdua d'afiliació estimada entre febrer i setembre, més les 146.559 persones que el 30 de setembre del 2020 seguien afectades per un ERTO, a les quals va afegir les 57.000 afectades pels nous ERTO tramitats arran de l'obligació del tancament de la restauració a la comunitat.\nSegons Ginesta, del total d'ocupats el 86,4% ho són a temps complet, amb una reducció interanual del 2,7%, mentre que els treballadors a temps parcial són l'11,8% menys que fa un any, el que s'explica perquè en situacions de crisi les persones amb contracte temporal solen ser «més susceptibles a perdre la feina».\nEls sindicats CCOO i UGT van assegurar que les dades de l'EPA del tercer trimestre revelen la «forta dependència» que el nostre model econòmic té del sector turístic i la debilitat d'una ocupació precària i de baixa qualitat, alhora que alerten que Catalunya ha superat el mig milió de desocupats.\nAl conjunt de l'Estat, l'atur va pujar en 355.000 persones en el tercer trimestre de l'any, la qual cosa suposa el 10,5% més que en el trimestre anterior, i l'ocupació va créixer en 569.600 llocs de treball (+3%), la seva alça trimestral més important de tota la sèrie històrica, que s'inicia el 1976. L'augment de l'atur durant el període juliol-setembre és el més elevat des del primer trimestre del 2012, mentre que la creació d'ocupació amb l'arribada de la nova normalitat va marcar xifra rècord i va permetre recuperar més de la meitat de l'ocupació perduda en el trimestre anterior.\nAmb tot, el 23,2% de les llars espanyoles amb alguna persona activa ja té un o diversos dels seus membres en situació de desocupació, xifra que supera en 7 punts percentuals la taxa de desocupació del país, que se situa en el 16,3%. En aquest tercer trimestre del 2020, el nombre de llars amb persones desocupades s'ha incrementat en 263.400, fins a arribar a la xifra de 3.124.100 habitatges en tot Espanya.\nLa taxa d'atur a Catalunya puja fins al 13,23% i ja hi ha més de mig milió d'aturats.\nLa dificultat de trobar feina durant el confinament dispara la població inactiva fins als 2,62 milions de persones.


L'Ajuntament de l'Alcora repartirà mascaretes a tota la població - Diari Millars, informació local en valencià.\nL’Ajuntament de l’Alcora repartirà mascaretes a tota la població\nS’han adquirit 10.500 mascaretes FFP2 i 1.200 mascaretes especials per a xiquets de 3 a 14 anys.\nL’Ajuntament de l’Alcora repartirà la setmana que ve mascaretes de protecció per fer front al coronavirus a tota la població.\nCom expliquen l’alcalde, Samuel Falomir, i les regidores Ana Huguet i Vanessa Periz, s’han adquirit 10.500 mascaretes homologades FFP2, que es distribuiran en cadascuna de les bústies, dues per habitatge.\nAixí mateix, el consistori ha adquirit 1.200 mascaretes especials per a xiquets de 3 a 14 anys. El repartiment de les mateixes es durà a terme de manera presencial el dimecres de la setmana que ve, dia 6 de maig.\nS’habilitaran diferents espais municipals on els pares podran recollir les màscares. “Al llarg de la setmana informarem de tots els detalls”, han indicat els responsables municipals.\n“Amb esta mesura volem facilitar als veïns i veïnes de l’Alcora l’adquisició d’esta mesura de protecció, que ha d’usar-se de manera complementària a la resta de mesures de prevenció establides”, han manifestat.\nPost més nousL’Ajuntament de Peníscola programa la segona entrega de vals d’alimentació després de facilitar més de 12.000€ a 60 famílies\nPost més vellsLes activitats que podrem fer segons la FASE de la desescalada


Diferència entre revisions de la pàgina «Atles Mitjà» - Viquipèdia, l'enciclopèdia lliure\nDiferència entre revisions de la pàgina «Atles Mitjà»\nAtles Mitjà (modifica)\nRevisió del 20:33, 29 maig 2015\nRevisió del 23:17, 21 abr 2015 (modifica)\nRevisió del 20:33, 29 maig 2015 (modifica) (desfés)\n* Roques calcàries:\n** Roques tabulars a l'oest, amb una altitud d'entre 1.000 i 1.500 m;\n** Roques plegades al nord-oest, amb una altitud més elevada, que sobrepassen sovint els 3.000 m i que tenen el punt culminant al [[Jbel Bou Naceur]], amb 3.356 m;\n* Altiplans volcànics.\n[[Fitxer: khénifra-cèdre.jpeg|thumb|left|Cedres a la regió de Khenifra-Krouchen.]]\nSobre lesels sevesseus vessants, hi ha immensos boscos de [[cedre]]s, entretallats per profundes valls. Vorejats per la rica plana de [[Sais]] i les ciutats de [[Fes (Marroc)|Fes]], [[Meknès]] i [[Beni Mellal]], els massissos muntanyosos de l'Atles Mitjà són poblats pels [[berbers]] [[Zayan]], la llengua dels quals és una variant del [[Tamazight del Marroc Central|tamazight]].\nEl massís de l'Atles Mitjà és travessat per una de les principals carreteres d'accés al sud marroquí, que uneix Fes i [[Tafilalet]], situat al nord-est de l'[[Atles (serralada)|Atles]]. L'Atles Mitjà està tancat a l'est pel [[Parc Nacional de Tazekka]], amb paisatges de gorges i grutes. Al sud de [[Sefrou]], els boscos de cedres, [[alzina|alzines]] i [[surera|sureres]] s'intercalen amb els altiplans [[volcà]]nics nus i de petits llacs abundants en peixos amb les aigües turqueses.\nLa combinació de la temperatura i de la pluviometria és favorable per a crear condicions que permeten l'existència de faixes de vegetació: així, se succeeixen en funció de l'altitud i de l'exposició boscos, de [[garrofer]]s, [[alzina|alzines]], i [[cedre]]s (''[[Cedrus atlantica]]''), [[ginebre]]s, ''[[Tetraclinis|Tetraclinis articulata]]'' o [[Thuja]] (l'araarginebre), [[conífera|coníferes]] i arbres endèmics.\nLa seva situació al corbell mig del Marroc, en una zona de pluviometria molt alta, confereix a l'Atles Mitjà el caràcter de «castell d'aigua», tant des del punt de vista hidrogeològic com de l'hidrogràfic.\n=== Conques hidrogràfiques ===\n[[Fitxer:Oum Errabiaa.jpeg|thumb|Oum Er-Ràbia a Khenifra.]]\n=== Atractius turístics ===\nAl cor d'aquestes muntanyes, el riu més llarg del Marroc, l'[[Oum Er-Rbia]] o Oum Errabiaa, té la seva font a 40 km de [[Khenifra]], per a desembocar 600 km després a l'[[Oceà Atlàntic|Atlàntic]], a Azemmour (Doukkala). A l'oest, l'Atles Mitjà toca els primers contraforts de l'[[Alt Atles]]. Anomenada la «Suïssa del Marroc», l'Atles Mitjà acull també algunes petites ciutats de mitjana altitud, d'aspecte típicament berber. En destaquen [[Ifrane]], amb el seu estil urbanístic europeu (xalets de pedra i teulades de teules vermelles) i el seu [[Parc Nacional d'Ifrane]] (ric per les seves [[Zygaena|papallones]] úniques); [[Azrou]], antiga estació de descans construïda als peus d'un [[Cedrus atlantica|bosc de cedres]]; i [[Beni Mellal]], amb el llac de [[Bin El Ouidane]] format pel riu Oum Er-Rbia i el seu afluent [[Oued El Abid]], entre d'altres.\nObtingut de «https://ca.wikipedia.org/wiki/Especial:MobileDiff/15292688»


Bases de la convocatòria per a la provisió d'un lloc de treball d'oficial 1a cap de colla de la Brigada Municipal\nBases de la convocatòria per a la provisió d'un lloc de treball d'oficial 1a cap de colla de la Brigada Municipal\tBases de la convocatòria per a la provisió d'un lloc de treball d'oficial 1a cap de colla de la Brigada Municipal Mis Leyes\nBases de la convocatòria per a la provisió d'un lloc de treball d'oficial 1a cap de colla de la Brigada Municipal Nº de Disposición\t:\nANUNCI de l'Ajuntament de Sant Adrià de Besòs relatiu a la convocatòria per a la provisió d'un lloc de treball d'oficial 1a cap de colla de la brigada municipal\nBASES DE LA CONVOCATÒRIA PER A LA PROVISIÓ D'UN LLOC DE TREBALL D'OFICIAL 1ª CAP DE COLLA DELA BRIGADA MUNICIPAL.\nEs convoca pel sistema de concurs la provisió definitiva del següent lloc de treball amb les característiques indicades:\nDenominació: Oficial primera cap de Colla.\nDependència: Brigada Municipal.\nCategoria: Oficial 1a.\nNivell de complement de destinació: 18.\nComplement específic: 13.403,56 EUR anual.\nMissió del lloc: Organitzar, supervisar i distribuir les tasques a realitzar per la Brigada Municipal entre el personal de lamateixa, d'acord amb les instruccions rebudes dels seus superiors i els procediments establerts, d'acord amb lanormativa vigent.\n? Tenir la condició de personal laboral fix a l'Ajuntament de Sant Adrià de Besòs amb categoria d'oficial 1a.\n? Tenir una antiguitat mínima de dos anys en la categoria des de la qual es concursa, computant-se els serveis previs així reconeguts.\n? Tenir el títol de Graduat escolar o equivalent.\n? Tenir acreditat el nivell B o equivalent de coneixements de llengua catalana. Els aspirants que no disposin d'aquestaacreditació podran realitzar una prova de coneixements de llengua catalana, la qual serà qualificada com a apta o noapta.\n? Estar en possessió del carnet de conduir B.\n? Estar en servei actiu o en qualsevol altra situació administrativa que, d'acord amb la normativa vigent, possibiliti\nparticipar en aquesta convocatòria.\nque vulguin al·legar, sense que l'òrgan de valoració en pugui valorar d'altres no aportats en aquest moment. El Servei deE\nRecursos Humans d'ofici posarà a disposició de cadascun dels aspirants totes les dades rellevant a efectes de valoracióC\nd'aquest concurs existents a l'expedient personal de cadascun, per la qual cosa no caldrà aportar aquestadocumentació.\nPrestació de serveis com a personal d'oficis en qualsevol administració pública, a raó de 0,4 punts per any de serveis, fins a 3 punts. Els períodes inferiors a l'any es puntuaran proporcionalment.\nEls mèrits al·legats en aquest apartat s'hauran d'acreditar mitjançant certificat de serveis prestats emès per l'òrgancompetent de l'Administració on s'hagin prestat els serveis. Aquests mèrits es valoraran, com a màxim, fins a la data definalització del període de presentació d'instàncies.\nExercici de les funcions de cap de colla de la Brigada municipal o de coordinador d'una àrea funcional de la mateixa, a raó de 0,6 punts per any fins a un màxim de 2 punts. Els períodes inferiors a l'any es puntuaran proporcionalment.\nS'entén per Brigada municipal, un conjunt de personal amb funcions pròpies d'oficis manuals que presta els seus serveisen una entitat local, la missió de la qual és el manteniment i/o reparació d'instal·lacions, mobiliari, etc, realitzades deforma coordinada.\nEls mèrits al·legats en aquest apartat s'hauran d'acreditar mitjançant còpia de la resolució en la qual s'assignen lesfuncions emesa per l'òrgan administratiu competent. Aquests mèrits es valoraran, com a màxim, fins a la data definalització del període de presentació d'instàncies.\nC. Cursos de formació i perfeccionament.\nLa puntuació d'aquest apartat no podrà superar els 3 punts. Tots els cursos hauran de justificar documentalment la sevadurada lectiva i, en el cas que aquesta dada no consti o tingui una durada inferior a 5 hores lectives no seran valorats. Només seran objecte de valoració les activitats formatives finalitzades dins del període de 10 anys anteriors a la data definalització del termini de presentació d'instàncies d'aquest concurs.\nEs consideraran de forma preferent, com a matèries vinculades al lloc de treball aquelles específiques dels oficis\nhabituals de la Brigada, ús de maquinària, muntatge d'instal·lacions, prevenció de riscos laborals i organització i direccióN\nEls cursos d'idiomes, informàtica o d'altres realitzats pel desenvolupament o interès personal, no seran valorats, exceptesi són cursos de formació professional destinats específicament a empleats públics.\nD. Titulacions oficials rellevants per al lloc a cobrir.\nTitulacions acadèmiques i/o carnet professionals oficials rellevants per al lloc a cobrir, sense que es pugui tenir encompte la titulació exigida per participar en aquest concurs o per ocupar la plaça des de la qual es concursa, ni lestitulacions acadèmiques de nivell inferior necessàries per assolir les titulacions presentades, d'acord amb el següentbarem per títol o carnet professional:\n1. Títol de FP II o Cicles formatius de grau mitjà en matèries pròpies del lloc a proveir: 0,5 punts.\n2. Títol universitari o Cicle formatiu de grau superior en matèries pròpies del lloc a proveir: 1 punt.\n3. Carnet professional rellevant per al lloc a proveir: 1 punt.\nLa puntuació màxima d'aquest apartat no podrà superar els 2 punts. Tots els títols i/o carnets s'hauran de justificardocumentalment. La comissió de valoració es reserva l'adequació d'aquestes titulacions al lloc de treball a proveir.\nE. Valoració del treball realitzat.\nF. Entrevista personal i cas pràctic.\nEntrevista individual de cada aspirant amb els membres de la Comissió de Valoració referent als mèrits especificsadequats a les característiques del lloc de treball. Especialment es valoraran aquelles competències inherents a lacapacitat de direcció de grups de treball, programació de tasques i altres de similars referents a les exigències decoordinació i comandament pròpies d'aquest lloc de treball. Abans de l'entrevista, es podrà demanar als aspirants queresolguin un cas pràctic escrit per acredita que tenen les competències necessàries per desenvolupar el lloc de treball aproveir.\nPuntuació: de 0 a 6 punts.\nLa puntuació mínima per superar el concurs de provisió convocat serà de 10 punts, sumant tots els mèrits especificats.\nQui desitgi prendre part en aquesta convocatòria ha de presentar una instància acompanyada de currículum vitae i de ladocumentació acreditativa dels mèrits al·legats a l'Oficina d'Atenció al Ciutadà de l'Ajuntament, plaça de la Vila, 12, en eltermini de 15 dies hàbils comptadors des de l'endemà de la data de la publicació de la convocatòria en el Butlletí Oficialde la Província.\nL'esmentada llista s'exposarà en el tauler d'Edictes de la Corporació, i es concedirà un termini de 10 dies hàbils per\npresentar esmenes i possibles reclamacions.\nVocals: Dos tècnics experts.\nFinalitzat el procés, la Comissió de Valoració proposarà a la Regidoria de Recursos Humans l'adscripció al lloc de treballde l'aspirant que hagi obtingut la puntuació més elevada. Aquesta adscripció tindrà caràcter definitiu una vegadaesdevingui vacant el lloc de treball i provisional en règim de comissió de serveis si s'efectua la provisió abans de lajubilació de l'actual ocupant. El resultat d'aquest procés es publicarà en el tauler d'edictes de la Corporació i a la intranet municipal.\nContra aquestes bases i convocatòria, que exhaureixen la via administrativa, les persones interessades podraninterposar recurs potestatiu de reposició davant l'alcalde de Sant Adrià de Besòs en el termini d'un mes a comptar de l'endemà de la publicació de l'extracte de la convocatòria en el Butlletí Oficial de la Província, o directament recurscontenciós administratiu davant la Sala d'aquesta jurisdicció del Tribunal Superior de Justícia de Catalunya, en el terminide dos mesos comptats des de l'endemà de l'esmentada publicació.\nLa regidora delegada de Recursos Humans, Filomena Cañete CarrillC\nBases de la convocatòria per a la provisió d'un lloc de treball d'oficial 1a cap de colla de la Brigada Municipal\tTrámites


Inici de les obres de la MAT a Tavèrnoles ~ Bloc d'en Carles Banús\nInici de les obres de la MAT a Tavèrnoles\n31/8/07 11:42 p. m. 1 comentari\nAquesta setmana, com aquell qui no vol la cosa, han començat les obres de la MAT dintre del terme municipal de Tavèrnoles; en silenci, sense fer massa soroll, com d’amagatotis.\nLa primera de les gegantines torres que començaran a col·locar serà la que hi haurà al camí que va del Foquers al Compòsit, al costat d’una antiga sorrera i a escassos 15 metres de la riera de Tavèrnoles. De moment els operaris han buidat quatre immensos forats de cinc metres de profunditat i més de dos metres de diàmetre on aniran ancorades amb formigó les quatre respectives potes de la torre.\nDe la segona de les torres encara no n’ha començat cap feina, bàsicament perquè els operaris no saben com arribar-hi sense fer massa destrossa. Aquesta torre va situada just al capdamunt de les escales del Foquers i l’accés per a les màquines (especialment les formigoneres) és complicat; a més a més al ser el terreny bastant inclinat caldrà utilitzar més formigó del que seria habitual en una torre situada en terreny pla.\nDintre del municipi hi ha encara una altra torre, a la finca del Pou. Aquesta crec que està en lloc planer i l’accés el podran fer més fàcilment.\nMalgrat les al·legacions que els particulars hem fet, Red Electrica Española (sí, la mateixa REE que té el 50% de la culpa de l’apagada del mes de Juliol a Barcelona) va respondre que tot estava correcte i que no s’admetia cap modificació del traçat. Curiosament dintre de les al·legacions se’ls feia constar que el projecte exposat als ajuntaments no presentava el pertinent (i obligat) informe mediambiental: potser és per aquest motiu que des d’un despatx s’ha decidit col·locar una torre a menys de 15 metres d’una riera i en un terreny sorrenc; i pel que fa a la segona torre no saben ni com arribar-hi.\nSocialment resulta estrany que el pas de la MAT per Tavèrnoles no hagi generat massa moviment anti-MAT al municipi (només algunes pintades nocturnes als rètols de la carretera i poca cosa més). Políticament l’anterior equip de govern mai va demostrar massa interès a evitar l’embrutiment del paisatge que avui encara es pot veure des del poble (i això sí que farà mal d’ulls quan estigui acabat); en el seu moment es va presentar la qüestió al Ple Municipal (6 de juny de 2005) per tal de promoure un traçat alternatiu a la MAT: la resposta del aleshores alcalde (Xevi Dachs) va ser clara, segons l’acta del Ple “La posició de l’ajuntament respecte a la línia elèctrica de 400.000 volts, concretament l’alcalde ho aprova....No té cap lògica fer-ne oposició.” Com a nota curiosa el mes següent (4 de juliol de 2005) el Ple Municipal (amb el mateix alcalde) va aprovar per unanimitat una moció en contra de la línia elèctrica d’alta tensió Vic-Baixàs. A això n’hi dic jo sentit comú i coherència....\nPublicat com a: MAT,Reflexions,Tavèrnoles\n12:51 p. m. Respon\n0/mantenir mobilitzada la societat civil en contra d'aquesta aberració\n1/exigir coherència als partits polítics que han dit que s'hi oposen\n2/recórrer a tots els mitjans legals possibles per aturar-la\n3/manifestar-se tallant carreteres com feu\n4/sabotejar les obres\n5/carregar-se l'enginyer en cap fins que ningú vulgui ser-ho\nAquest carai de cruïlla (segona part)


Vilar de Canes posa música a la «setmana de festes» | DiaDia\nInici Joventut Vilar de Canes posa música a la «setmana de festes»\nVilar de Canes posa música a la «setmana de festes»\nConcert a la Plaça de la Setena de Vilar de Canes\nLes melodies de la Banda Municipal de Vilar de Canes han omplert aquest diumenge la plaça de la Setena. Han estat els components de l’agrupació musical els que han decidit fer un concert per amenitzar la que haguera sigut la setmana de festes.\nL’alcalde del municipi, José Maria Domínguez, explica que tot i que no han tingut cap cas, amb els rebrots que s’estan ocasionant al territori, han decidit suspendre les festes per prevenció. A més, agraeix als joves que formen part de la banda que s’hagen posat d’acord per preparar l’activitat.\nConcert a la plaça de la Setena a càrrec de la Banda Municipal de Vilar de Canes\nUna cinquantena de persones han pogut gaudir d’una vesprada de diumenge diferent, sempre mantenint les mesures de seguretat. Des del consistori es preparen altres activitats per a completar la “setmana de festes” com per exemple, avui dijous 6, a les 22h a la plaça de la Setena, cinema d’estiu a càrrec de la Diputació de Castelló. Per aquest cap de setmana més música, diumenge 9, amb un passa carrer i concert de la colla de dolçainers i dilluns 10 a les 12:30h hi haurà la tradicional processó per posar punt final a les festes patronals en honor a Sant Llorenç.


Un conductor atropella una dona després de discutir amb ella - Diari de Terrassa\n24.11.2020 | 20:11\nVa ser una represàlia, una reacció calenta. Una agressió, en definitiva. Això, almenys, es dedueix del que va explicar a la policia un testimoni: una dona va ser atropellada el dilluns al vespre per un conductor amb el qual havia discutit poc abans. L'atropellament, que en aquest cas no va ser un mer accident, va ocórrer en l'avinguda de Josep Tarradellas i la ferida va patir lesions de pronòstic menys greu.\nEren les 8.45 de la nit quan la Policia Municipal va rebre la trucada d'un testimoni. Informava d'un atropellament en l'avinguda de Josep Tarradellas, a l'altura de la confluència amb el carrer d'Amadeu de Savoia. El vehicle causant de l'atropellament va fugir. Ja no era allà quan van arribar els agents de la Policia Municipal. Aquests guàrdies van atendre la dona en primera instància. I van parlar amb un testimoni. Es tractava de l'acompanyant de la víctima, que va explicar l'esdevingut. Segons la seva declaració, el conductor del vehicle havia atropellat a la seva dona de manera intencionada després una discussió.\nEl testimoni va facilitar el número de matrícula del cotxe i la Policia Municipal va obrir diligències per a identificar el conductor del vehicle, el presumpte atropellador a consciència. La dona va ser traslladada pel SEM a Mútua.


Ets a: Inici > Agenda > Cicle Gaudí: ‘Les distàncies’ d’Elena Trapé\nCicle Gaudí: ‘Les distàncies’ d’Elena Trapé\nCartell Les Distàncies\nEl Cicle Gaudí finalitza el primer trimestre de projeccions cinematogràfiques amb una pel•lícula estrenada el passat mes de setembre a les sales d’arreu del país. Els espectadors i espectadores tindran l’oportunitat de veure ‘Les distàncies’, l’última pel•lícula de la cineasta Elena Trapé protagonitzada per un grup d’amics decebuts per la crisi i el pas del temps.\nA Berga, les projeccions s’han fet el tercer dijous del mes al Teatre Patronat i han estat organitzades per l’Acadèmia del Cinema Català. Han comptat amb la col·laboració de l’entitat 9,5mm Grup Cinematogràfic Internacional i l’àrea de Cultura de l’Ajuntament de Berga. Les sessions comencen a 2/4 de 9 del vespre i el preu de l’entrada és de 4,5€, tot i que hi ha descomptes pels titulars del Carnet Jove (3€), pels socis del Club Vanguardia (2x1) i pels socis de 9,5mm Grup Internacional Cinematogràfic.\nData: dijous, 20 de desembre\nLloc: Sala Casino\nTítol: ‘Les distàncies’\nL’Olivia , l’Eloi, el Guille i l’Anna viatgen a Berlín per visitar per sorpresa al seu amic Comas que fa 35 anys. Aquest no els rep com ells esperaven i durant el cap de setmana les seves contradiccions afloren i l’amistat es posa a prova. Junts descobriran que el temps i la distància poden canviar-ho tot.\nRepartiment: Alexandra Jiménez, Miki Esparbé, Isaak Férriz, Bruno Sevilla i María Ribera\nEstrena: Setembre de 2018\nCartell Les Distàncies (Cartell Les Distàncies)\npdf Arxiu PDF (751,62 Kb) - Data de publicació: 05.12.18